[{"text_idx": "#000000", "text": "Trydan dw\u0302r gam yn nes mewn dwy gymuned"}, {"text_idx": "#000002", "text": "Mae dwy gymuned yn y gogledd gam yn nes yn eu cynlluniau i gynhyrchu trydan dw\u0302r wrth iddyn nhw ddechrau cynnig cyfrannau i drigolion yr ardal."}, {"text_idx": "#000003", "text": "Bydd y cyfrannau'n costio \u00a3250 yr un ac ar gael i'w prynu am ddau fis."}, {"text_idx": "#000004", "text": "Hydro Ogwen ydy'r enw ar y cynllun ynni yn Nyffryn Ogwen ac mi fydd yn cael ei adeiladu ar wely'r afon yn agos i Bont Ogwen. Mae'r rhai tu o\u0302l i'r cynllun yn gobeithio y bydd yn cynhyrchu incwm o dros \u00a366,950 y flwyddyn."}, {"text_idx": "#000005", "text": "Y bwriad yn Nyffryn Peris ydy creu tyrbin dw\u0302r 55kW ar yr Afon Goch. Yma mae'r gymuned yn disgwyl y bydd y tyrbin yn cynhyrchu tua \u00a340,000 y flwyddyn o incwm. Maen nhw'n dweud y byddan nhw'n buddsoddi'r incwm net mewn prosiectau cynaliadwyedd."}, {"text_idx": "#000007", "text": "Maen nhw'n dweud bod Ynni Anafon yn allforio cymaint ag 900Mwh o drydan i'r grid bob blwyddyn sydd yn cyflenwi trydan i 250 o gartrefi."}]